stanford-oval/wikipedia huggingface dataset:
เทศบาลเมืองนาสาร

| เทศบาลเมืองนาสาร |
| --- | --- |
เทศบาลเมือง
   ตรา
คำขวัญ: นาสารเมืองน่าอยู่ เชิดชูคุณธรรม ส่งเสริมประเพณีท้องถิ่น ประชาชนมีการศึกษา พัฒนาเศรษฐกิจและการเกษตรอย่างยั่งยืน
ทม.นาสาร
พิกัด: 8°47′58.12″N 99°21′48.50″E﻿ / ﻿8.7994778°N 99.3634722°E﻿ / 8.7994778; 99.3634722
ประเทศ:  ไทย
จังหวัด: สุราษฎร์ธานี
อำเภอ: บ้านนาสาร
การปกครอง
 • นายกเทศมนตรี: โกศล ศุทธางกูร
พื้นที่
 • ทั้งหมด: 67.13 ตร.กม. (25.92 ตร.ไมล์)
ประชากร
 • ทั้งหมด: 19,871 คน
 • ความหนาแน่น: 296.00 คน/ตร.กม. (766.6 คน/ตร.ไมล์)
รหัส อปท.: 04841201
ที่อยู่ สำนักงาน: เลขที่ 30 ถนนเทศบาล2 ตำบลนาสาร อำเภอบ้านนาสาร จังหวัดสุราษฎร์ธานี 84120
เว็บไซต์: nasancity.go.th
 ส่วนหนึ่งของสารานุกรมประเทศไทย
เทศบาลเมืองนาสาร เป็นองค์กรปกครองส่วนท้องถิ่นประเภทเทศบาลเมืองแห่งหนึ่งในอำเภอบ้านนาสาร จังหวัดสุราษฎร์ธานี ได้รับการยกฐานะจากเทศบาลตำบลนาสาร เมื่อปี พ.ศ. 2547
ประวัติ

นาสารเป็นตำบลแห่งหนึ่งอยู่ในท้องที่อำเภอบ้านนาสาร จังหวัดสุราษฎร์ธานี เนื่องจากเป็นท้องที่ที่อุดมสมบูรณ์ไปด้วยพืชพันธุ์ธัญญาหาร และแร่ธาตุ จึงมีประชากรต่างถิ่นเคลื่อนย้ายมาตั้งบ้านเรือนทำมาหากิน เช่น ทำกิจการเหมืองแร่ ทำสวนยางพารา สวนผลไม้ ทำให้ตำบลนาสารมีประชากรหนาแน่น การค้าเจริญ รุ่งเรือง เศรษฐกิจโดยร่วมดีขึ้นตามดำดับ พร้อมทั้งยังเป็นที่ตั้งของส่วนราชการและสถานศึกษา ด้วยองค์ประกอบดังกล่าวในปี พ.ศ. 2483 ได้มีพระราชกฤษฎีกาจัดตั้ง เทศบาลตำบลนาสาร ขึ้น เพื่อความสะดวกในบริหารและการปกครอง แต่เนื่องจากมีพื้นที่กว้างขวางเกินกว่าที่จะปกครองควบคุมดูแลได้ทั่วถึง ดังนั้นในปี พ.ศ. 2484 มีพระราชกฤษฎีกาเปลี่ยนแปลงเขตเทศบาลตำบลนาสาร คงเหลือพื้นที่ทั้งหมดจนถึงปัจจุบัน 67.13 ตารางกิโลเมตร ต่อมาเมื่อวันที่ 13 กุมภาพันธ์ พ.ศ. 2547 ได้มีประกาศกระทรวงมหาดไทยเปลี่ยนแปลงฐานะเทศบาลตำบลนาสารเป็น เทศบาลเมืองนาสาร
สภาพทางภูมิศาสตร์

เทศบาลเมืองนาสาร ตั้งอยู่ในท้องที่ตำบลนาสาร อำเภอบ้านนาสาร จังหวัดสุราษฎร์ธานี อยู่ห่างจากกรุงเทพมหานครทางรถยนต์ 700 กิโลเมตร และทางรถไฟ 673 กิโลเมตร อาณาเขตติดต่อ ดังนี้
ทิศเหนือ จดตำบลควนสุบรรณและอำเภอบ้านนาเดิม
ทิศใต้ จดตำบลคลองปราบ
ทิศตะวันออก จดตำบลลำพูน
ทิศตะวันตก จดตำบลน้ำพุ
ลักษณะของพื้นที่เป็นที่ราบเชิงเขา มีภูเขา ภายในบริเวณเขตเทศบาล มีลำห้วยหลายแห่งและมีลำคลองฉวางกว้างไหลผ่านกลางตัวเมืองจากทิศตะวันออกไปสู่ทิศตะวันตก พื้นที่ทั่วไปเป็นที่ราบ ส่วนที่ราบสูงมีเพียงเล็กน้อย
พื้นที่ของเขตเทศบาลเมืองนาสาร ตั้งอยู่ทางทิศตะวันตกของตัวจังหวัดสุราษฏร์ธานี ได้รับอิทธิพลจากลมสรสุมตะวันออกเฉียงเหนือที่พัดผ่านอ่าวไทย และมรสุมตะวันตกเฉียงใต้ จากมหาสมุทรอินเดีย จึงทำให้มีช่วงฤดูฝนที่ยาวนาน ระหว่างเดือนพฤษภาคม ถึง เดือนมกราคม
ตราสัญลักษณ์

ตราเทศบาลเมืองนาสารเป็นรูปวงกลมภายในมีรูปช้างสามเศียรทูนพานแร่มีเปลวแสงสว่างจากก้อนแร่ และมีตัวอักษรชื่อ "เทศบาลเมืองนาสาร สุราษฎร์ธานี" อยู่รอบนอก นายบุญสม ชูสวัสดิ์ นายกเทศมนตรีคนที่สองของเทศบาลเป็นผู้คิดค้นร่างภาพขึ้นมา รวบรวมความคิดจากหลาย ๆ ฝ่ายถือภาพร่างเข้าที่ประชุม ที่ปรึกษาประกอบด้วยสมาชิกสภาเทศบาล พนักงาน เทศบาล และชาวบ้าน ท่านเอารูปให้ดูแล้วถามว่า "ใครช่วยอธิบายภาพเหล่านี้ด้วยว่าความคิดจะตรงกันหรือไม่" คณะที่ปรึกษานายกเทศมนตรีปรึกษาหารืออยู่พักหนึ่งแล้วท่านผู้หนึ่งก็ตอบว่า "เป็นรูปช้างสามหัวทูนลูกส้มโอ" นายกเทศมนตรีหน้าเสียไปเล็กน้อย "เราเขียนรูปช้างสามหัวทูนพานแร่ ทำไมดูเป็นลูกส้มโอไป" ที่ปรึกษาท่านหนึ่งจึงแก้ว่า "แร่ที่เหมือนส้มโอหรือคล้าย ๆ ก็มี ไม่ต้องแก้ให้ยาก เอาอย่างนี้แหละ" ตราเทศบาลจึงปรากฏเช่นที่เห็นในปัจจุบัน
เขตการปกครอง

เทศบาลเมืองนาสารแบ่งเขตการปกครองและการบริหารออกเป็น 24 ชุมชน ดังนี้
ชุมชนคลองฉวาง
ชุมชนนาสารนอก
ชุมชนคลองหา
ชุมชนศรีเวียง
ชุมชนพูนศิริ
ชุมชนประชาสามัคคี
ชุมชนหน้าสถานีรถไฟ
ชุมชนวังหล้อ
ชุมชนปลายรางพัฒนา
ชุมชนนายาง
ชุมชนเหมืองแกะ
ชุมชนขุนทองหลาง (คลองช้าง)
ชุมชนทุ่งคาเกรียน
ชุมชนสะพานหนึ่ง
ชุมชนหนองม่วง
ชุมชนซอยร่วมใจ
ชุมชนสวนมังคุด
ชุมชนทุ่งคาเกรียนใหม่
ชุมชนห้วยมุด 1
ชุมชนห้วยมุด 2
ชุมชนห้วยมุด 3
ชุมชนท่าพลา
ชุมชนอู่มาด
ชุมชนนาเตรียะ
ประชากร

จำนวนประชากรในเขตเทศบาลเมืองนาสาร ตามสถิติการทะเบียนราษฎร ณ วันที่ 1 กันยายน 2552 มีจำนวนประชากรทั้งสิ้น 19,871 คน แยกเป็นชาย 9,852 คน หญิง 10,019 คน จำนวนครัวเรือน 6,620 ครัวเรือน
ประชากรในเทศบาลเมืองนาสารส่วนใหญ่ 99.0 % นับถือศาสนาพุทธ นอกเหนือจากนั้นนับถือศาสนาอิสลาม คริสต์ และศาสนาอื่นรวมกันประมาณ 1.0 % มีวัด 4 แห่ง สำนักสงฆ์ 2 แห่ง โบสถ์คริสต์ 2 แห่ง ประชาชนยังยึดมั่นในวัฒนธรรมประเพณีทางศาสนา เช่น ประเพณีสงกรานต์ เทศกาลขึ้นปีใหม่ วันสำคัญทางศาสนาต่าง ๆ เป็นต้น
การศึกษา

ประชากรในเขตเทศบาลเมืองนาสาร เป็นประชากรที่อาศัยอยู่ในเขตเมือง ซึ่งเป็นศูนย์กลางการศึกษา ในปัจจุบันเทศบาลเมืองนาสารเป็นเขตปลอดผู้ไม่รู้หนังสือ สถานศึกษาทั้งภาครัฐและเอกชน จัดให้มีการศึกษาตั้งแต่ระดับก่อนประถมศึกษา ถึงระดับมัธยมศึกษา
สถานศึกษาสังกัดสำนักงานเขตพื้นที่การศึกษามัธยมศึกษา เขต 11  1 แห่ง คือ โรงเรียนบ้านนาสาร
สถานศึกษาสังกัดสำนักงานเขตพื้นที่การศึกษาสุราษฎร์ธานี เขต 3 1 แห่ง คือ โรงเรียนนาสาร
สถานศึกษาสังกัดเทศบาล 6 แห่ง คือ
โรงเรียนเทศบาล 1 (ห้วยมุด) เปิดการเรียนการสอนตั้งแต่ชั้นอนุบาลถึงชั้นมัธยมศึกษาปีที่ 3
โรงเรียนเทศบาล 2 (อู่มาด) เปิดการเรียนการสอนตั้งแต่ชั้นอนุบาลถึงชั้นประถมศึกษาปีที่ 6
โรงเรียนเทศบาล 3 (คลองหา) เปิดการเรียนการสอนตั้งแต่ชั้นอนุบาลถึงชั้นมัธยมศึกษาปีที่ 3
โรงเรียนเทศบาล 4 (ทุ่งคาเกรียน) เปิดการเรียนการสอนตั้งแต่ชั้นอนุบาลถึงชั้นประถมศึกษาปีที่ 6
โรงเรียนเทศบาล 5  (วสุนธราภิวัฒน์) เปิดการเรียนการสอนตั้งแต่ชั้นอนุบาลถึงชั้นประถมศึกษาปีที่ 6
วิทยาลัยอาชีวศึกษาเทศบาลเมืองนาสาร เปิดการเรียนการสอนระดับ ปวช.
สถานศึกษาสังกัดการศึกษาเอกชน 3 แห่ง คือ โรงเรียนพุทธยาศรม โรงเรียนอนุบาลนวพร โรงเรียนจงฮั้ว
สาธารณสุข

ในเขตเทศบาลเมืองนาสารมีสถานพยาบาลที่เป็นของรัฐ 1 แห่ง คือ โรงพยาบาลบ้านนาสาร เป็นโรงพยาบาลทั่วไปสามรถรองรับผู้ป่วยได้ 60 เตียง คลินิก 5 แห่ง ศูนย์บริการสาธารณสุขของเทศบาล 1 แห่ง ศูนย์สาธารสุขชุมชน 2 แห่ง
การขนส่ง

เทศบาลเมืองนาสารมีความสะดวกในการคมนาคมขนส่งติดต่อ ทั้งภายในเขตเทศบาลและตำบลใกล้เคียง ตลอดจนอำเภอและจังหวัดอื่น ๆ โดยทางรถยนต์และทางรถไฟกล่าว คือ
ทางรถยนต์ โดยทางหลวงแผ่นดินหมายเลข 4009 ไปอำเภอเมืองสุราษฎร์ธานี อำเภอเวียงสระ ทางหลวงแผ่นดินหมายเลข 41 (ถนนสายเอเชีย) ไปอำเภอทุ่งสง จังหวัดนครศรีธรรมราช อำเภอพุนพิน จังหวัดสุราษฎร์ธานี จังหวัดชุมพร
ทางรถไฟ ในเขตเทศบาลมีรถไฟผ่านและมีสถานีรับ – ส่ง ผู้โดยสารถึง 2 สถานี คือสถานีรถไฟนาสาร และสถานีรถไฟห้วยมุด
ส่วนการคมนาคมภายในเขตเทศบาลและตำบลใกล้เคียงสามารถไปมาติดต่อได้โดยสะดวก เนื่องจากมีถนนลาดยางแอสฟัลท์ติกและถนนคอนกรีตที่สามารถใช้ได้ตลอดปี
เบิร์นอิตดาวน์ (เพลงลิงคินพาร์ก)

"เบิร์นอิตดาวน์" (อังกฤษ: Burn It Down) (ชื่อเดิม "Buried at Sea") เป็นเพลงของวงดนตรีร็อกชาวอเมริกัน ลิงคินพาร์ก เพลงถูกปล่อยที่สถานีวิทยุ ในรูปแบบดิจิทัลดาวน์โหลด ในเดือนเมษายน พ.ศ. 2555 เป็นซิงเกิลแรกจากสตูดิโออัลบั้มชุดที่ 5 ลิฟวิงทิงส์ เพลงแต่งโดยลิงคินพาร์กและโปรดิวซ์โดยหนึ่งในสองนักร้องนำของวง ไมค์ ชิโนดะ และ ริก รูบิน ผู้ที่ร่วมผลิตสตูดิโออัลบั้มของวง ได้แก่ มินิตส์ทูมิดไนต์ (2550) และ อะเทาซันด์ซันส์ (2553) มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง ในวันที่ 13 กุมภาพันธ์ พ.ศ. 2556 "เบิร์นอิตดาวน์" จำหน่ายได้มากกว่า 1 ล้านชุด ในสหรัฐอเมริกา ทำให้ยอดจำหน่ายซิงเกิลของวงเป็น 8 ล้านชุด
มิวสิกวิดีโอ

มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง เริ่มการถ่ายทำเมื่อวันที่ 28 มีนาคม พ.ศ. 2555 วอร์เนอร์บราเธอร์สเรเคิดส์ ประกาศว่าวิดีโอเนื้อเพลงจะเผยแพร่เป็นครั้งแรกในวันที่ 15 เมษายน  ผ่านเว็บไซต์ยูทูบ เชสเตอร์ เบนนิงตัน อธิบายว่ามิวสิกวิดีโอนี้จะมุ่งแนวคิดให้เป็น "ห้องอิเล็กทรอนิกที่เต็มไปด้วยสายไฟฟ้ามากมาย" และยังกล่าวอีกว่ามิวสิกวิดีโอจะมีภาพเอฟเฟ็กเป็นจำนวนมาก "เบิร์นอิตดาวน์" ถูกนำไปใช้เป็นทีเซอร์ของ การแข่งขันของเอ็นบีเอ ฤดูกาลเพลย์ออฟ 2012 ที่ออกอากาศในเทอร์เนอร์เน็ตเวิร์กเทเลวิชัน ที่มีการแสดงตัวอย่างของมิวสิกวิดีโอ มิวสิกวิดีโอเผยแพร่เป็นครั้งแรกในวันที่ 24 พฤษภาคม พ.ศ. 2555 ในเอ็มทีวีมิวสิกวิดีโอได้รับการเสนอชื่อเข้าชิงใน 2012 รางวัลมิวสิกวิดีโอของเอ็มทีวีในสองรายการคือ วิดิโอเพลงร็อกยอดเยี่ยม และวิดีโอเอฟเฟ็กยอดเยี่ยม
รายชื่อเพลง

เพลงทั้งหมดแต่งโดยลิงคินพาร์ก
| ลำดับ | ชื่อเพลง | ยาว |
| --- | --- | --- |
| 1. | "Burn It Down" | 3:51 |
| ลำดับ | ชื่อเพลง | ยาว |
| --- | --- | --- |
| 1. | "Burn It Down" | 3:51 |
| 2. | "New Divide" (Live) | 4:29 |
| 3. | "In the End" (Live) | 3:39 |
| 4. | "What I've Done" (Live) | 4:04 |
| ลำดับ | ชื่อเพลง | ยาว |
| --- | --- | --- |
| 1. | "Burn It Down" | 3:51 |
| 2. | "New Divide" (Live) | 4:29 |
| 3. | "In the End" (Live) | 3:39 |
| ลำดับ | ชื่อเพลง | ยาว |
| --- | --- | --- |
| 1. | "Burn It Down" (Main) | 3:50 |
| 2. | "Burn It Down" (Instrumental) | 3:50 |
| 3. | "Burn It Down" (Acapella) | 3:56 |
| 4. | "Burn It Down" (Paul van Dyk Remix) | 8:00 |
| 5. | "Burn It Down" (Paul van Dyk Radio Edit (No Rap)) | 4:01 |
| 6. | "Burn It Down" (Paul van Dyk Remix (No Rap)) | 7:30 |
| 7. | "Burn It Down" (RAC Remix) | 3:38 |
| 8. | "Burn It Down" (Hann With Gun Remix) | 4:09 |
| 9. | "Burn It Down" (Double Dust Remix) | 4:58 |
| 10. | "Burn It Down" (Heavy Burn Remix) | 6:25 |
| 11. | "Burn It Down" (Arya Shani Remix) | 6:00 |
| 12. | "Burn It Down" (John Reaper Remix) | 3:12 |
แหล่งข้อมูลอื่น

"Burn It Down" Puzzles เก็บถาวร 2012-04-07 ที่ เวย์แบ็กแมชชีน
เนื้อเพลงเต็มของเพลงนี้ เก็บถาวร 2014-07-28 ที่ เวย์แบ็กแมชชีน ที่ MetroLyrics
| ด ค กเพลงของลิงคินพาร์ก |
| --- | --- |
 ผลงานเพลง  รางวัลและการเสนอชื่อ 
ไฮบริดทีโอรี:  "เปเปอร์คัต"  "วันสเต็ปโคลสเซอร์"  "พอยส์ออฟออทอริตี"  "ครอว์ลิง"  "รันอะเวย์"  "อินดิเอ็นด์"  "อะเพลซฟอร์มายเฮด" 
เมทีโอรา:  "ซัมแวร์ไอบีลอง"  "ไลอิงฟรอมยู"  "เฟนต์"  "เบรกกิงเดอะแฮบิต"  "ฟรอมดิอินไซด์"  "นัมบ์" 
มินิตส์ทูมิดไนต์:  "กิฟเวนอัป"  "ลีฟเอาต์ออลเดอะเรสต์"  "บลีดอิตเอาต์"  "แชโดว์ออฟเดอะเดย์"  "วอตไอฟ์ดัน" 
อะเทาซันด์ซันส์:  "เบิร์นนิงอินเดอะสกายส์"  "เวตติงฟอร์ดิเอ็นด์"  "แบล็กเอาต์"  "เรตชิสแอนด์คิงส์"  "อิริเดสเซนต์"  "เดอะแคทาลิสต์" 
ลิฟวิงทิงส์:  "ลอสต์อินดิเอ็กโค"  "อินมายรีเมนส์"  "เบิร์นอิตดาวน์"  "ไลส์กรีดมิสเซอรี"  "ไอลล์บีกอน"  "คาสเซิลออฟกลาส"  "พาวเวอร์เลส" 
เดอะฮันติงปาร์ตี:  "คีส์ทูเดอะคิงดอม"  "ออลฟอร์นัททิง"  "กิลตีออลเดอะเซม"  "เวสต์แลนส์"  "อันทิลอิตส์กอน"  "รีเบลเลียน"  "ไฟนอลแมสเคอเรด" 
วันมอร์ไลต์:  "เฮวี" 
เพลงที่ร่วมกับศิลปินอื่น:  "นัมบ์/อานคอร์"  "วีเมดอิต"  "อะไลต์แดตเนเวอร์คัมส์"  "ดาร์กเกอร์แดนบลัด" 
เพลงอื่น:  "พอยส์ออฟออทอริตี (รีมิกซ์)"  "นิวดิไวด์"  "นอตอะโลน"  "โรลลิงอินเดอะดีป 
  หมวดหมู่
โอเอน ค็อกแลน

โอเอน ค็อกแลน เกิดเมื่อวันที่ 31 มีนาคม ค.ศ. 1992 เป็นนักยูโดประเทศออสเตรเลีย เคยเข้าร่วมการแข่งขันยูโดในโอลิมปิกฤดูร้อน 2016 ประเภทชาย 81 กิโลกรัม
แขวงวัดเทพศิรินทร์

| แขวงวัดเทพศิรินทร์ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Wat Thep Sirin
ตึกแม้นศึกษาสถาน โรงเรียนเทพศิรินทร์
แผนที่เขตป้อมปราบศัตรูพ่าย เน้นแขวงวัดเทพศิรินทร์
ประเทศ:  ไทย
เขตปกครองพิเศษ: กรุงเทพมหานคร
เขต: ป้อมปราบศัตรูพ่าย
พื้นที่
 • ทั้งหมด: 0.347 ตร.กม. (0.134 ตร.ไมล์)
ประชากร (2566)
 • ทั้งหมด: 5,721 คน
 • ความหนาแน่น: 16,487.03 คน/ตร.กม. (42,701.2 คน/ตร.ไมล์)
รหัสไปรษณีย์: 10100
รหัสภูมิศาสตร์: 100802
 ส่วนหนึ่งของสารานุกรมประเทศไทย
วัดเทพศิรินทร์ เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต

แขวงวัดเทพศิรินทร์ตั้งอยู่ทางทิศตะวันออกกลางของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงคลองมหานาค (เขตป้อมปราบศัตรูพ่าย) มีถนนบำรุงเมืองเป็นเส้นแบ่งเขต
ทิศตะวันออก ติดต่อกับแขวงรองเมือง (เขตปทุมวัน) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงป้อมปราบ (เขตป้อมปราบศัตรูพ่าย) มีถนนหลวงเป็นเส้นแบ่งเขต
ทิศตะวันตก ติดต่อกับแขวงบ้านบาตร (เขตป้อมปราบศัตรูพ่าย) มีถนนวรจักรเป็นเส้นแบ่งเขต
โอเอซิสฟาร์ม

โอเอซิสฟาร์ม  เป็นฟาร์มเลี้ยงนกกระจอกเทศ ในจังหวัดลพบุรี มีการถ่ายรูปกับธรรมชาติในทุ่งทานตะวัน และนักท่องเที่ยวสามารถป้อนอาหารกับนกกระจอกเทศได้ โอเอซิสฟาร์ม ตั้งอยู่ที่ ตำบลช่องสาริกา อำเภอพัฒนานิคม จังหวัดลพบุรี
เห็ดถ่านเล็ก

| เห็ดถ่านเล็ก |
| --- | --- |

การจำแนกชั้นทางวิทยาศาสตร์
อาณาจักร:: เห็ดรา (ฟังไจ)
วงศ์:: Russulaceae
ชื่อทวินาม
Russula densifolia (Sevr.) Gill

เห็ดถ่านเล็ก  เป็นเห็ดที่สามารถกินได้  มีลักษณะสีขาวนวล  พบได้ในทั่วโลก  และมีเขตการกระจายพันธุ์ในประเทศไทยทางภาคเหนือ  และภาคตะวันออกเฉียงเหนือ  จะขึ้นเป็นดอกเดี่ยวในป่าก่อ  ป่าตองตึง  และป่าสน
ลักษณะ > หมวกเห็ด

เห็ดถ่านเล็กจะมีหมวกเห็ดเป็นสีขาวนวล  เส้นผ่าศูนย์กลางประมาณ  4 - 6 เซนติเมตร  กลางหมวกจะเว้าดิ้น ผิวเรียบ แต่จะหนืดเมื่อจับ
ลักษณะ > ครีบ

มีสีขาวนวล  บาง เรียงชิดกันและยึดติดกับก้าน
ลักษณะ > ก้าน

ส่วนก้านจะมีสีขาวนวลเช่นเดียวกับหมวกเห็ดและครีบ  ยาวประมาณ  1 - 2 เซนติเมตร  และเส้นผ่าศุนย์กลางประมาณ  1 - 1.2 เซนติเมตร  มีผิวเรียบและภายในสีขาว  สีดอกเห็ดจะค่อย ๆ เปลี่ยนเป็นสีน้ำตาลดำหรือสีดำ และเมื่อฉีกขาดหรือช้ำสีของดอกเห็ดจะเปลี่ยนแปลงเร็วขึ้น
ลักษณะ > สปอร์

สปอร์ของเห็ดถ่านเล็กจะมีลักษณะค่อนข้างกลม และมีสีขาว  ขนาดประมาณ  6x7 ไมโครเมตร ผิวขรุขระมีสันนูนสานกันเป็นร่างแห และมีติ่ง 1 อัน
ชนิด

เห็ดถ่านเล็กสามารถจำแนกได้  4  ชนิด
1.  ชนิด  R. densifolia (Secr.) Grill  ซึ่งเมื่อเนื้อในเห็ดช้ำจะเปลี่ยนเป็นสีน้ำตาลดำ หรือน้ำตาลแดง
2.  ชนิด  R. aduata Fr.   เนื้อในเห็ดจะค่อย ๆ เปลี่ยนเป็นสีแดงเรื่อ ๆ ก้านเป็นร่องตื้น ๆ
3.  ชนิด  R. acrifolia Romagn   เนื้อในเห็ดจะเปลี่ยนเป็นสีน้ำตาลแดงก่อน  เมื่อฉีกขาดหรือช้ำแล้วจึงค่อยเปลี่ยนเป็นสีน้ำตาลและสีดำ
4.  ชนิด  R. albonigra Krombh.  เนื้อในเห็ดจะเปลี่ยนเป็นสีน้ำตาลหรือดำทันที
แต่  3  ชนิดหลังยังสำรวจไม่พบในประเทศไทย
แขวงวัดกัลยาณ์

| แขวงวัดกัลยาณ์ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Wat Kanlaya
วัดกัลยาณมิตรวรมหาวิหาร
แผนที่เขตธนบุรี เน้นแขวงวัดกัลยาณ์
ประเทศ:  ไทย
เขตปกครองพิเศษ: กรุงเทพมหานคร
เขต: ธนบุรี
พื้นที่
 • ทั้งหมด: 0.785 ตร.กม. (0.303 ตร.ไมล์)
ประชากร (2566)
 • ทั้งหมด: 7,739 คน
 • ความหนาแน่น: 9,858.60 คน/ตร.กม. (25,533.7 คน/ตร.ไมล์)
รหัสไปรษณีย์: 10600
รหัสภูมิศาสตร์: 101501
 ส่วนหนึ่งของสารานุกรมประเทศไทย
วัดกัลยาณ์ เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต

แขวงวัดกัลยาณ์ตั้งอยู่ทางทิศตะวันออกเฉียงเหนือสุดของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงพระบรมมหาราชวังและแขวงวังบูรพาภิรมย์ (เขตพระนคร) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศตะวันออก ติดต่อกับแขวงสมเด็จเจ้าพระยา (เขตคลองสาน) มีถนนประชาธิปกเป็นเส้นแบ่งเขต
ทิศใต้ ติดต่อกับแขวงหิรัญรูจี (เขตธนบุรี) มีถนนอิสรภาพเป็นเส้นแบ่งเขต
ทิศตะวันตก ติดต่อกับแขวงวัดอรุณ (เขตบางกอกใหญ่) มีคลองบางกอกใหญ่เป็นเส้นแบ่งเขต
แถวลำดับเส้นฐานยาวมาก

| --- | --- |
จานรับสัญญาณที่เซนต์ครอย หมู่เกาะเวอร์จินของสหรัฐ
ชื่ออื่น: VLBA
ที่ตั้ง: วอชิงตัน
พิกัด: 34°04′44″N 107°37′06″W﻿ / ﻿34.07889°N 107.61833°W﻿ / 34.07889; -107.61833
เว็บไซต์: public.nrao.edu/telescopes/vlba/
กล้องโทรทรรศน์: Brewster VLBA station Fort Davis VLBA station Hancock VLBA station Kitt Peak VLBA station Los Alamos VLBA station Mauna Kea VLBA station North Liberty VLBA station OVRO VLBA station Pie Town VLBA station St. Croix VLBA station
แถวลำดับเส้นฐานยาวมากที่ตั้งในสหรัฐ
ที่ตั้งของ VLBA
แถวลำดับเส้นฐานยาวมาก (Very Long Baseline Array) หรือ VLBA เป็นกล้องโทรทรรศน์วิทยุขนาดใหญ่ ที่ประกอบด้วยจานรับสัญญาณโทรทรรศน์วิทยุ จำนวน 10 จาน ตั้งอยู่ใน 10 เมืองของสหรัฐอเมริกา
จานรับสัญญาณแต่ละจานมีขนาดเส้นผ่าศูนย์กลาง 25 เมตร หนัก 240 ตัน ควบคุมทางไกลจากศูนย์ควบคุม The Array Operations Center (AOC) ที่เมืองโซคอร์โร รัฐนิวเม็กซิโก (ที่เดียวกับศูนย์ควบคุม VLA)
VLBA เริ่มก่อสร้างเมื่อเดือนกุมภาพันธ์ พ.ศ. 2529 แล้วเสร็จเมื่อเดือนพฤษภาคม พ.ศ. 2536 เริ่มปฏิบัติงานพร้อมกันทั้งสิบกล้องเมื่อวันที่ 29 พฤษภาคม พ.ศ. 2536 ก่อสร้างด้วยงบประมาณ 80 ล้านดอลลาร์สหรัฐ นับเป็นกล้องโทรทรรศน์วิทยุที่ปฏิบัติงานเต็มเวลาที่ใหญ่ที่สุดในโลก เทียบเท่ากับกล้องโทรทรรศน์วิทยุขนาดเส้นผ่าศูนย์กลาง 8,611 กิโลเมตร
จานรับสัญญาณของ VLBA ตั้งอยู่ที่
เมานาเคอา รัฐฮาวาย (19°48′04.97″N 155°27′19.81″W﻿ / ﻿19.8013806°N 155.4555028°W﻿ / 19.8013806; -155.4555028)
โอเวนส์แวลลีย์ รัฐแคลิฟอร์เนีย (37°13′53.95″N 118°16′37.37″W﻿ / ﻿37.2316528°N 118.2770472°W﻿ / 37.2316528; -118.2770472)
คิตต์พีก รัฐแอริโซนา (31°57′22.70″N 111°36′44.72″W﻿ / ﻿31.9563056°N 111.6124222°W﻿ / 31.9563056; -111.6124222)
พายทาวน์ รัฐนิวเม็กซิโก (34°18′03.61″N 108°07′09.06″W﻿ / ﻿34.3010028°N 108.1191833°W﻿ / 34.3010028; -108.1191833)
โลสอาลาโมส รัฐนิวเม็กซิโก (35°46′30.45″N 106°14′44.15″W﻿ / ﻿35.7751250°N 106.2455972°W﻿ / 35.7751250; -106.2455972)
ฟอร์ตเดวิส รัฐเท็กซัส (30°38′06.11″N 103°56′41.34″W﻿ / ﻿30.6350306°N 103.9448167°W﻿ / 30.6350306; -103.9448167)
บรูว์สเตอร์ รัฐวอชิงตัน (48°07′52.42″N 119°40′59.80″W﻿ / ﻿48.1312278°N 119.6832778°W﻿ / 48.1312278; -119.6832778)
นอร์ทลิเบอร์ที รัฐไอโอวา (41°46′17.13″N 91°34′26.88″W﻿ / ﻿41.7714250°N 91.5741333°W﻿ / 41.7714250; -91.5741333)
แฮนค็อก รัฐนิวแฮมป์เชอร์ (42°56′00.99″N 71°59′11.69″W﻿ / ﻿42.9336083°N 71.9865806°W﻿ / 42.9336083; -71.9865806)
เซนต์ครอย หมู่เกาะเวอร์จินของสหรัฐอเมริกา (17°45′23.68″N 64°35′01.07″W﻿ / ﻿17.7565778°N 64.5836306°W﻿ / 17.7565778; -64.5836306)
แหล่งข้อมูลอื่น

เว็บไซต์ทางการ
โพโกโนฟอรา

โพโกโนฟอรา (Pogonophora) หรือที่รู้จักในชื่อ Siboglinidae เป็นไฟลัมหนึ่งของสัตว์ไม่มีกระดูกสันหลัง เป็นปล่องใต้ทะเลที่อาศัยอยู่ในท่อ พวกเขาพึ่งพาแบคทีเรียเคมีบำบัดเอนโดซิมไบโอติกสำหรับโภชนาการ และกายวิภาคศาสตร์และสรีรวิทยาของพวกมันก็ถูกปรับให้เข้ากับความต้องการในการได้รับทั้งออกซิเจนและสารประกอบกำมะถัน
| โพโกโนฟอรา |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Annelida
ชั้น:: Polychaeta
วงศ์:: Siboglinidae Caullery, 1914

Genera
 Birsteinia  Choanophorus  Cyclobrachia  Lamellibrachia  Lamellisabella  Osedax  Paraescarpia  Ridgeia  Riftia  Siboglinoides  Siboglinum  Volvobrachia
อุลตร้าแมน Z

| อุลตร้าแมน Z |
| --- | --- |
ประเภท: Tokusatsu Superhero Kaiju Science fiction Kyodai Hero
สร้างโดย: Tsuburaya Productions
เขียนโดย: Kōta Fukihara Satoshi Suzuki Takao Nakano Sotaro Hayashi Yuji Kobayashi Toshizo Nemoto Jun Tsugita Ryo Ikeda
กำกับโดย: Kiyotaka Taguchi Takanori Tsujimoto Koichi Sakamoto Kazuhiro Nakagawa Katsuro Onoue Masayoshi Takesue Tomonobu Koshi Naoyuki Uchida
แสดงนำ: Kohshu Hirano Rima Matsuda Hikari Kuroki Takaya Aoyagi Jun Hashizume Rihito Noda Hisahiro Ogura Tatsuomi Hamada
เสียงของ: Tasuku Hatanaka Mamoru Miyano Katsumi Fukuhara
ดนตรีแก่นเรื่องเปิด: "Goshōwa Kudasai Ware no Na o!" by Masaaki Endoh
ดนตรีแก่นเรื่องปิด: "Connect the Truth" by Nami Tamaki "Promise for the future" by Tasuku Hatanaka
ผู้ประพันธ์เพลง: Hijiri Anze
ประเทศแหล่งกำเนิด: Japan
จำนวนตอน: 25
การผลิต
ความยาวตอน: 30 mins
ออกอากาศ
เครือข่าย: TV Tokyo
ออกอากาศ: 20 มิถุนายน ค.ศ. 2020 (2020-06-20) – 26 ธันวาคม ค.ศ. 2020 (2020-12-26)
การแสดงที่เกี่ยวข้อง
  Ultraman Chronicle Zero & Geed  Ultraman Chronicle Z: Heroes' Odyssey 
อุลตร้าแมน Z (อุลตร้าแมนเซต) (ญี่ปุ่น: ウルトラマンZ (ゼット); โรมาจิ: Urutoraman Zetto) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 20 มิถุนายน ค.ศ. 2020 จนถึงวันที่ 26 ธันวาคม ปีเดียวกัน ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว มีจำนวนตอนทั้งหมด 25 ตอนและมีตอนพิเศษอีก 3 ตอน
เนื้อเรื่อง

ในอดีตกาลเหล่าร้ายได้อาศัยกระจัดกระจายอยู่ทั่วห้วงอวกาศ และในทุกวันนี้พวกมันก็ยังคงสร้างความวุ่นวายไปทั่วจักรวาล ในระหว่างที่เหล่าอุลตร้าฮีโร่ต่อสู้เพื่อรักษาความสงบสุขให้กับกาแล็กซี, สิ่งมีชีวิตลึกลับที่หมายทำลายความสงบ ก็ทำลายดวงดาวไปทีละดวงและตอนนี้พวกมันก็เดินทางมาถึง ดินแดนแห่งแสง
คนที่บุกเข้าไปขวางเหล่าร้ายก็คือ อุลตร้าแมนซีโร่ กับ อุลตร้าแมนเซต ลูกศิษย์ของเขา ในที่สุดการต่อสู้ที่ดุเดือดก็ปะทุขึ้นและ เซตได้ทำการไล่ล่าสัตว์ประหลาดมาถึงโลกด้วยตัวคนเดียว
ระหว่างนั้นหน่วยหุ่นยนต์ต่อต้านสัตว์ประหลาด สโตเรจ กองกำลังพิเศษที่ก่อตั้งขึ้นมาเพื่อรับมือกับสัตว์ประหลาด และมีชายหนุ่มเลือดร้อนอย่างนัตสึคาวะ ฮารุกิเข้าร่วมทีม ระหว่างที่สัตว์ประหลาดกำลังบุกโลก เซตกับฮารุกิก็ได้มาพบกันดั่งชะตาชักพา และการต่อสู้ของสองฮีโร่ที่แสนร้อนแรงก็ได้เริ่มต้นขึ้น
อุลตร้าแมนที่ปรากฏ > อุลตร้าแมนเซต

อุลตร้าแมนคนใหม่จากนครแห่งแสงเนบิวล่า M78 ที่เพิ่งได้รับการบรรจุเป็นเจ้าหน้าที่ผู้พิทักษ์อวกาศหมาด ๆ เป็นลูกศิษย์ของอุลตร้าแมนซีโร่ และชื่นชมในตัวอุลตร้าแมนซีโร่เป็นอย่างมาก เขามักจะใช้คำภาษาของโลกมนุษย์สื่อสารออกมาแบบแปลก ๆ เสมอ มีอายุ 5,000 ปีเทียบเท่ากับมนุษย์โลกช่วงอายุวัยรุ่นมัธยม เซตได้มายังโลกเพื่อตามล่าตัวเกเนการ์ก ที่บุกยังนครแห่งแสงและโลกมนุษย์พร้อมกับซีโร่ผู้เป็นอาจารย์
ประโยคเด็ดของเขาที่มักใช้ในการแปลงร่างคือ จงขึ้นเสียงขับขาน นามแห่งเรา อุลตร้าแมนเซต !!
ในวอยซ์ดราม่า เซต & ซีโร่ ได้เผยว่าเซตเป็นแฟนตัวยงของอุลตร้าแมนซีโร่ โดยพยายามตามตื้อขอให้ซีโร่เป็นอาจารย์ฝึกสอนให้ เพื่อที่จะเป็นหน่วยพิทักษ์อวกาศที่เก่งกาจ ซึ่งแม้ตอนแรกซีโร่จะปฏิเสธ แต่เมื่อเจอลูกอ้อนของเซดบ่อย ๆ เข้าเขาก็เริ่มใจอ่อน อย่างไรก็ตามในตอนที่ 19 ได้เผยว่าเป็นลูกบุญธรรมของอุลตร้าแมนเอซ ในตอนที่ 25 ซึ่งเป็นศึกครั้งสุดท้าย หลังจากรวมร่างกับฮารุกิและเอาชนะเดสทรูดอสได้สำเร็จ เซตก็ทะยานออกสู่อวกาศอันกว้างใหญ่พร้อมกับคู่หูอย่างฮารุกิ ออกเดินทางทำภารกิจปกป้องทุกคน จากความชั่วร้ายซึ่งหลบซ่อนอยู่ในเงามืดของจักรวาลต่อไป
อุลตร้าแมนที่ปรากฏ > อุลตร้าแมนเซต > ร่างต่อสู้

| ชื่อร่าง | ส่วนสูง | น้ำหนัก | ความเร็วในการบิน | กำลังวิ่ง | พลังกระโดด | ความเร็วในการดำน้ำ | ความเร็วในการขุดดิน | ความแรง | แรงจับ | อ้างอิง |
| --- | --- | --- | --- | --- | --- | --- | --- | --- | --- | --- |
| ออริจินอล | 52 เมตร 2 เมตร | 33,000 ตัน 120 กก. | 7 แรงมัค | 2 แรงมัค | 900 เมตร | 3 แรงมัค | 2 แรงมัค | 9 หมื่นตัน | 62,000 ตัน |  |
| อัลฟ่าเอดจ์ | 52 เมตร 2 เมตร | 35,000 ตัน | 10 แรงมัค | 3 แรงมัค | 880 เมตร | 3.5 แรงมัค | 2.5  แรงมัค | 1 แสนตัน | 75,000 ตัน |  |
| เบต้าสแมช | 52 เมตร 2 เมตร | 42,000 ตัน | 5 แรงมัค | 1.2 แรงมัค | 600 เมตร | 4 แรงมัค | 3 แรงมัค | 150,000 ตัน | 1 แสนตัน |  |
| แกมม่าฟิวเจอร์ | 52 เมตร 2 เมตร | 32,000 ตัน | 8 แรงมัค | 2 แรงมัค | 720 เมตร | 3 แรงมัค | 2 แรงมัค | 90,000 ตัน | 62,000 ตัน |  |
| เดลต้าไรส์คลอว์ | 52 เมตร 2 เมตร | 37,000 ตัน | 9 แรงมัค | 5 แรงมัค | 1200 เมตร | 5 แรงมัค | 4 แรงมัค | 135,000 ตัน | 9 แสนตัน |  |
| ซิกม่าเบรสเตอร์ | 52 เมตร 2 เมตร | 36,000 ตัน |  |  |  |  |  |  |  |  |
สโตเรจ > หุ่นประจัญบาน

หุ่นยนต์รบที่ทางสโตเรจสร้างขึ้นมาเพื่อต่อกรกับสัตว์ประหลาด นอกจากนี้สามารถป้องกันจากภัยพิบัติของสัตว์ประหลาด รวมทั้งเก็บกู้เศษซากสัตว์ประหลาด หรือสิ่งปลูกสร้างที่ถูกทำลาย รวมถึงอุบัติภัยอื่น ๆ  เจ้าหน้าที่ปฏิบัติการหลักอยู่ 2 คนคือ ฮารุกิ และ โยโกะ
ส่วนสูง: 55 เมตร
น้ำหนัก: 38,000 ตัน
ส่วนสูง: 58 เมตร
น้ำหนัก: 50,000 ตัน
ส่วนสูง: 65 เมตร
น้ำหนัก: 23,000 ตัน
ส่วนสูง: 55 เมตร
น้ำหนัก: 50,000 ตัน
สัตว์ประหลาดและมนุษย์ต่างดาว > สัตว์ประหลาดและมนุษย์ต่างดาวใหม่ล่าสุด

ส่วนสูง: 67 เมตร
น้ำหนัก: 6 หมื่นตัน
ส่วนสูง: 75 เมตร
น้ำหนัก: 45,000 ตัน
ส่วนสูง: 2 - 53 เมตร
น้ำหนัก: 100 กก. - 25,000 ตัน
ถื่นที่อยู่: ดาวบารอสซ่า
ส่วนสูง: 60 เมตร
น้ำหนัก: 72,000 ตัน
ถื่นที่อยู่: อวกาศ
ส่วนสูง: 80 เมตร
น้ำหนัก: 60,000 ตัน
ถื่นที่อยู่: พื้นที่ภูเขาใกล้เมืองฟุคามะ
สัตว์ประหลาดและมนุษย์ต่างดาว > สัตว์ประหลาดและมนุษย์ต่างดาวอื่นๆ

ส่วนสูง: 60 เมตร
น้ำหนัก: 125,000 ตัน
เพลงประกอบ

"โกะโช วะ คุดาไซ วาเระ โนะ นะ โวะ!" (ญี่ปุ่น: ご唱和ください 我の名を！; โรมาจิ: Goshōwa Kudasai Ware no Na o!)
"Connect the Truth" (ตอนที่ 1 - 13)
"Promise for the future" (ตอนที่ 14 - 24)
ในสื่ออื่น > เซเวนเกอร์ไฟท์

เซเวนเกอร์ไฟท์ (セブンガーファイト) เป็นซีรีส์สั้นที่มีความยาว 4 - 6 นาทีต่อตอน มีจำนวนตอนทั้งหมด 10 ตอน โดยตอนที่ 1 ถึงตอนที่ 7 เผยแพร่ทางสตรีมมิ่ง TSUBURAYA IMAGINATION ในประเทศญี่ปุ่น แต่ภายหลังได้ลงทางเว็บไซต์ ultramanconnection.com ซึ่งได้เผยแพร่ในนอกประเทศและทำออกมาพร้อมกับคำบรรยายภาษาอังกฤษ ส่วนตอนที่ 8 ถึงตอนที่ 10 ถูกลงเฉพาะในดีวีดีที่แถมพร้อมกับ อุลตร้าแมน Z คังเซ็นโจเซ็นชู สโตเรจบ็อกซ์